তিনি জানান, যাত্রীদের আকৃষ্ট করতে নভোএয়ার অভ্যন্তরীন বিমান যাতায়াতের ক্ষেত্রে সর্বপ্রথম স্মাইল নামে ফ্রিকয়েন্ট ফ্লায়ার কর্মসূচির প্রবর্তন করেছে। ফ্রিকয়েন্ট ফ্লায়ার কর্মসূচির অধীনে যাত্রীরা মাইল সংগ্রহ করে তা ব্যবহার করার পাশাপাশি তাদের বিমান ভাড়ার উপর বিভিন্ন রকম ডিসকাউন্ট পাবে। স্মাইল ফ্রিকয়েন্ট ফ্লায়ারের সদস্যদের তিন ধরনের কার্ড আছে। গোল্ড কার্ড, প্লাটিনাম কার্ড এবং সাফির কার্ড। গোল্ড এবং প্লাটিনাম মূলত বিজনেস ফ্লাইয়ারদের জন্য। এটি ব্যবহার করে তারা অগ্রাধিকার ভিত্তিতে বুকিং, পছন্দের আসন সংরক্ষণ, মোবাইল চেক ইন এবং আরও অন্যন্য সুবিধা ভোগ করতে পারবে।